คลังเตือนไม่มี "แอปฯเราชนะ" มีแต่ "แอปฯเป๋าตัง"เท่านั้น
กระทรวงการคลังเตือนประชาชนระวังโดนหลอกโหลดแอปฯปลอม ยืนยันไม่มีแอปฯชื่อ "เราชนะ" มีเพียง "แอปฯเป๋าตัง" เท่านั้น
22 ก.พ. 2564

นางสาวกุลยา ตันติเตมิท ผอ.สำนักงานเศรษฐกิจการคลัง (สศค.) และโฆษกกระทรวงการคลัง กล่าวว่า ขณะนี้พบว่ามีข่าวปลอมเกี่ยวกับโครงการเราชนะ ออกมามาก โดยเฉพาะการหลอกให้โหลดแอปพลิเคชันเราชนะ ทั้งที่ทางราชการไม่เคยทำแอปพลิเคชันนี้ เนื่องจากการใช้จ่ายจะผ่านแอปพลิเคชัน “เป๋าตัง” เท่านั้น จึงขอประชาชนอย่างหลงเชื่อ และขอให้ติดตามข่าวสารจากแหล่งที่เชื่อถือได้ หรือทางช่องทางของกระทรวงการคลังโดยตรง
กรณีมีผู้ประกอบการที่เข้าร่วมโครงการเราชนะ โพสต์ข้อความผ่านโซเชียลมีเดียว่าไม่มีเงินเข้าบัญชี โฆษกกระทรวงการคลัง ชี้แจงว่า เงินจะไม่ได้เข้าบัญชีทันทีหลังมีการรับจ่ายในระบบ แต่จะเข้าบัญชีในวันรุ่งขึ้น โดยดำเนินการโอนเงินให้ทุกวัน ไม่เว้นวันหยุดราชการ